laion/Wikipedia-Exotic huggingface dataset:
נימה גלקטית

נימה גלקטית (באנגלית: Galaxy filament), שיש בה תת-סוג בשם קיר גדול, היא מונח בקוסמולוגיה המתאר את המבנים הגדולים ביותר ביקום הידועים כיום לאנושות. אלו הם אוסף של עצמים ביקום המקובצים ביחד ויוצרים תצורה מסיבית דמוית פתיל באורך טיפוסי של 163 עד 261 מיליון שנות אור. בין נימה גלקטית אחת לרעותה יש מרחבים עצומים של ריק. העצמים בנימה גלקטית המקובצים בסמוך זה לזה, בקנה מידה קוסמולוגי, ומוחזקים על ידי כח הכבידה ההדדי נקראים צבירי-על. במודל הסטנדרטי של היווצרות היקום, נימות גלקטיות נוצרות לאורך, ועוקבות כמו קורי עכביש, אחר פתילים של חומר אפל. סוברים שהחומר האפל הוא הקובע את המבנים ביקום בקנה המידה הגדול ביותר. חומר אפל משפיע בכח הכבידה שלו על חומר קורן, דהיינו כוכבים, וחומר קורן זה הוא מה שאסטרונומים רואים בתצפיות כיוצר קירות ארוכים ודקים של צבירי-על לאורך הפתיל. גילוי של מבנים גדולים מצבירי-על החל בשנות ה-80 של המאה ה-20. ב-1987 האסטרונום ר. ברנט טולי מאוניברסיטת הוואי זיהה קבוצות של צבירי-על. ב-1989 התגלתה הנימה הגלקטית CfA2 Great Wall שאורכה כ-500 מיליון שנות אור, ואחריה ב-2003 הנימה הגלקטית Sloan Great Wall שאורכה 1.37 מיליארד שנות אור. ב-11 בינואר 2013 גילו חוקרים קבוצת קוואזרים עצומה בשם Huge-LQG. זוהי קבוצה של 73 קוואזרים הנמשכת לאורך 4 מיליארד שנות אור. בנובמבר 2013, בעזרת מעקב אחר התפרצויות גמא, גילו אסטרונומים את הקיר הגדול של הרקולס-כתר צפוני, "הקיר הגדול" הגדול ביותר שהתגלה, נכון ל-2018. זהו המבנה הגדול ביותר ביקום ואורכו 6 עד 10 מיליארד שנות אור. Kevin A. Pimbblet, Pulling out Threads from the Cosmic Tapestry: Defining Filaments of Galaxies, Publications of the Astronomical Society of Australia 22 (2005), pp. 136–143.
פבל אליינוב

פבל אליינוב (נולד ב-10 במאי 1983 בחרקוב, אוקראינה) הוא שחמטאי אוקראיני בדרגת רב אמן. זכה בשתי מדליות זהב קבוצתיות, במדליית כסף ובמדליית ארד אישית בשש אולימפיאדות שחמט בהן השתתף. אליינוב היה אחד מעוזריו של בוריס גלפנד בדו-קרב על אליפות העולם בשנת 2007 מול וישוואנתן אנאנד ובאליפות העולם בשחמט 2012. נכון לאוקטובר 2022, אליינוב מדורג במקום הראשון באוקראינה וה-42 בעולם לפי מד כושר. אביו של פבל, ולדימיר אליינוב היה אמן בינלאומי בשחמט. בשנת 2009 נישא לשחמטאית אולנה דבורטסקה (Olena Dvoretska), ולהם בת שנולדה ב-2011. אליינוב סיים את לימודי המשפטים והוסמך לעורך דין. בשנת 1999 אליינוב היה חבר בקבוצת הנוער האוקראינית שזכתה באולימפיאדת השחמט עד גיל 16. אליינוב ניצח בתחרות קורוס B בהולנד עם 9/13. תוצאה זו זיכתה אותו בכרטיס כניסה לתחרות קורוס A לשנת 2008. בזו השיג 5/13. בשנת 2009 אליינוב ניצח בתחרות בוסנה שהתקיימה בסרייבו עם 7/10. במאי 2010 ניצח אליינוב שלב בתחרות הפרס הגדול של פיד"ה עם 8/13. בחודש אוגוסט 2010 ניצח בגביע פוליטיקן בקופנהגן. בעדכון מד הכושר של פיד"ה לחודש 9.2010 הגיע אליינוב ל-2761, מקום ראשון באוקראינה ומקום 6 בעולם. בחודש פברואר 2012 חלק אליינוב מקומות 1–3 בתחרות החזקה של איירופלוט. בחודש פברואר 2013 ניצח אליינוב בתחרות החזקה ברייקיאוויק. בספטמבר 2013 ניצח בתחרות ה-14 על שם קרפוב, תחרות בקטגוריה 18, עם 6/9. חודש לאחר מכן ניצח בתחרות חזקה, תחרות על שם מיכאיל צ'יגורין. בגביע העולם בשחמט בשנת 2015 הוא הודח בחצי הגמר. בחודש אפריל 2015 ניצח אליינוב בתחרות לזכרו של גשימוב (קטגוריה B). אולימפיאדות השחמט: 2004, 2006, 2008, 2010, 2012, 2014, 2015 אליפות אירופה בשחמט 2015 תחרות העל טאטא סטיל: 2016, 2017 גביע העולם בשחמט 2017 פבל אליינוב שיחק בנבחרת האולימפיות של אוקראינה מדיה וקבצים בנושא פבל אליינוב בוויקישיתוף פבל אליינוב, ברשת החברתית פייסבוק פבל אליינוב, ברשת החברתית אקס (טוויטר) פבל אליינוב, ערוץ באתר Twitch.tv פבל אליינוב, באתר צ'סגיימס (באנגלית) פבל אליינוב, באתר פיד"ה (באנגלית) משחקים של פבל אליינוב, באתר 365chess (באנגלית) תחבולות מבריקות של פבל אליינוב, באתר wtharvey (באנגלית) ריאיון עם פבל אליינוב משנת 2010, באתר צ'סדום (באנגלית) פבל אליינוב באולימפיאדות שחמט בהן השתתף פבל אליינוב אחד מעוזריו של בוריס גלפנד בדו-קרב על אליפות העולם בשנת 2007 גלפנד על אליפות העולם בשחמט 2012 תמונתו של ולדימיר אליינוב ליד פבל בתחרות משנת 2006 ריאיון עם אליינוב אולימפיאדת השחמט לשנת 1999 עד גיל 16 תחרות קורוס B בהולנד בשנת 2007 תחרות קורוס A בהולנד בשנת 2008 בתחרות בוסנה שהתקיימה בסרייבו בשנת 2009 תחרות הפרס הגדול של פיד"ה במאי 2010 גביע פוליטיקן בקופנהגן בחודש אוגוסט 2010 התחרות החזקה של איירופלוט בחודש פברואר 2012 תחרות ה-14 על שם קרפוב, בחודש ספטמבר 2013 התחרות ה-14 על שם קרפוב, בחודש ספטמבר 2013 תחרות על שם מיכאיל צ'יגורין בחודש אוקטובר 2013 תחרות לזכרו של גשימוב (קטגוריה B) בחודש אפריל 2015 http://www.olimpbase.org/players/3xppjdje.html http://chess-results.com/tnr368908.aspx?lan=1&art=20&fed=UKR&flag=30
דובדבן שרוע

דובדבן שרוע (שם מדעי: Prunus prostrata) הוא מין של דובדבן, שיח נמוך ומשתרע הגדל בצפון ארץ ישראל. הוא צמח מוגן לפי חוקי מדינת ישראל. הדובדבן השרוע הוא שיח עם ענפים מעוצים בגוון אדמדם, בעל עלים דמויי ביצה עם שוליים משוננים. בסוף החורף פורח בפריחה ורודה, ולאחר האבקה מניב פירות בצורת בתי-גלעין עם ציפה אכילה וזג אדום. הפירות מופצים על ידי בעלי חיים האוכלים מהם, ולא מועדפים על בני אדם לעומת פירות אחרים בשל הטעם והמיעוט של הציפה האכילה. השיח נשכב סמוך לקרקע ולמסלעות ומשתרע. ניתן להרכיבו על גזע כדי לעודד אותו לגדול לגובה. הדובדבן השרוע גדל באופן טבעי בישראל, סוריה, טורקיה, לבנון, אלג'יר, מרוקו, אלבניה, יוון, איראן, פקיסטן ואפגניסטן, בעיקר בהרים בגובה 2000 מטר ומעלה. בארץ הדובדבן השרוע גדל רק בחרמון בגובה של 1900 מטר ומעלה. הר דובדבן, הפסגה הגבוהה בחרמון, קרויה על שם צמח זה. מדיה וקבצים בנושא דובדבן שרוע בוויקישיתוף דובדבן שרוע, באתר NCBI (באנגלית) דובדבן שרוע, באתר האנציקלופדיה של החיים (באנגלית) דובדבן שרוע, באתר Tropicos (באנגלית) דובדבן שרוע, באתר GBIF (באנגלית) דובדבן שרוע, באתר The Plant List (באנגלית) דובדבן שרוע, באתר IPNI (באנגלית) דובדבן שרוע באתר הרשימה האדומה של IUCN
רוקאס סטנולביצ'יוס

רוקאס סטנולביצ'יוס (בליטאית: Rokas Stanulevičius; נולד ב-2 באוקטובר 1994) הוא כדורגלן ליטאי המשחק בקורק סיטי. הקשר שיחק בישראל בעירוני קריית שמונה ובהפועל נצרת עילית. סטנולביצ'יוס התחיל את הקריירה שלו באקרנאס. ב-5 באפריל 2011 הוא ערך את הופעת הבכורה שלו בקבוצה בתיקו 1–1 נגד סקונטו ריגה במסגרת הגביע הבלטי. כעבור שנה ערך את הופעת הבכורה שלו בליגה בתיקו 1–1 נגד באנגה. בעונת 2014 הפך סטנולביצ'יוס לשחקן הרכב ראשון. הוא סיים את העונה עם 30 הופעות ו-2 שערים, אך בתום העונה הקבוצה התפרקה וסטנולביצ'יוס קיבל בחזרה את כרטיס השחקן שלו. בפברואר 2015 חתם בטרקאי. ב-3 בינואר 2016 חתם בעירוני קריית שמונה מליגת העל. התכנון המקורי של ראשי המועדון היה להחתים את השחקן ולהשאילו, אך בסופו של דבר הוחלט כי סטנולביצ'יוס יישאר במועדון. בקיץ 2016 הושאל להפועל נצרת עילית מהליגה הלאומית. ב-29 ביוני 2017 חתם במכבי הרצליה. אחרי כשנה וחצי כשחקן חופשי, ב-29 באפריל 2019 חתם בפוניבז'. ב-15 בפברואר חתם בדז'יוגאס טלז. ביולי 2023 חתם בקורק סיטי מליגת העל האירית. ב-9 באוקטובר 2015 ערך סטנולביצ'יוס את הופעת הבכורה שלו בנבחרת ליטא הצעירה בהפסד 0–3 לאירלנד. רוקאס סטנולביצ'יוס, באתר ההתאחדות לכדורגל בישראל רוקאס סטנולביצ'יוס, באתר Transfermarkt רוקאס סטנולביצ'יוס, באתר Soccerway רוקאס סטנולביצ'יוס, באתר FootballDatabase.eu שלמה וייס‏, עירוני קרית שמונה: רוקאס סטנולביצ'יוס חתם לשלוש שנים וחצי, באתר וואלה, 3 בינואר 2016
הסינתזה האבולוציונית המודרנית

הסינתזה האבולוציונית המודרנית (באנגלית: modern evolutionary synthesis), הידועה גם בתור "הסינתזה החדשה" או "הסינתזה האבולוציונית", היא סינתזה שנעשתה במאה ה-20 בין מספר תחומי מחקר בביולוגיה ומספקת סקירה של תהליכי האבולוציה כפי שהם מקובלים כיום במחקר. את המושג טבע ג'וליאן הקסלי (אנ'), נכדו של תומאס הקסלי, בשנת 1942, בספרו "אבולוציה: הסינתזה המודרנית". הסינתזה נהגתה בין 1936 ל-1947. היא עושה שימוש במספר תחומים בביולוגיה, בהם גנטיקה, ציטולוגיה, סיסטמטיקה, בוטניקה, מורפולוגיה, אקולוגיה ופלאונטולוגיה, ומשקפת קונצנזוס לגבי אופן התנהלותה של האבולוציה. הסינתזה היא פיתוח של רעיונות קודמים בני המאה ה-19 מאת דרווין, גרגור מנדל, רעיונות הנאו-דרוויניזם ומחקר שנעשה על ידי גנטיקאים שעסקו באוכלוסיות בראשית המאה ה-20 ועד שנות השלושים שלה. הסינתזה איחדה בין חוקי התורשה של מנדל לבין עקרונות הברירה הטבעית והאבולוציה ההדרגתית. הסינתזה הסבירה כיצד מקרואבולוציה, שקיומה נצפה גם בטבע וגם במחקרים פלאונטולוגיים, מתאפשרת בהינתן מיקרואבולוציה (שינוי ברמה המולקולרית, חקר הורשתם של גנים במרוצת הדורות, ויחסי הגומלין בין גנים באוכלוסיות נתונות). ג'ון הלדיין ותאודוסיוס דובז'נסקי הם בין הגנטיקאים ששילבו בסינתזה האבולוציונית המודרנית את נושא הגנטיקה. חוקרים נוספים מתחום הגנטיקה של אוכלוסיות תרמו את ממד המחקר בנושא שינויי אללים באוכלוסיות נתונות, כפי שהודגם למשל בניסוי האבולוציה ארוכת הטווח של האי-קולי. חוקרים נוספים בתחום הסינתזה הם רונלד פישר, סיואל רייט, ארנסט מאייר, ג'ורג' גיילורד סימפסון וג'ורג' סטבינס (אנ'). חוקרים ובהם הפלאונטולוג סטיבן ג'יי גולד והביולוג ניילס אלדריג' שייסדו את תאוריית שיווי המשקל המקוטע בשנות השבעים, סבורים שבאבולוציה ההדרגתית משולבים מקטעים של אבולוציה מהירה, אך הסברה הזו, הגם שיש בה טענה לגבי קצב שונה של האבולוציה, מקבלת את הנחות היסוד של הסינתזה האבולוציונית המודרנית. נושאי מחקר עדכניים בביולוגיה אבולוציונית הסינתזה האבולוציונית המורחבת Gould 2002, p. 216 מידע באתר האקדמיה הלאומית למדעים בארצות הברית (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ויטלי זדורובצקי

ויטלי זדורובצקי (ברוסית: Вита́лий Здорове́цкий; נולד ב-8 במרץ 1992 במורמנסק, רוסיה), הוא יוטיובר אמריקאי-רוסי המוכר בזכות ערוץ היוטיוב שלו VitalyzdTv, שבו הוא מבצע שלל מתיחות, וניסויים חברתיים הזוכים למיליוני צפיות. נכון ליוני 2019, לערוץ היוטיוב של זדורובצקי יש יותר מ-1,500,000,000 (מיליארד וחמש מאות מיליון) צפיות והגיע ל -10 מיליון משתמשים רשומים. ויטלי זדורובצקי נולד וגדל במורמנסק שברוסיה, ולאחר מכן עבר לאודסה שבאוקראינה. מאוחר יותר היגרה משפחתו לפלורידה, שם למד בתיכון קהילתי "ויסטה" במשך כשנתיים. מגיל צעיר ניסה זדורובצקי להפוך לסקייטר מקצועי ואף הפיק כמה סרטוני סקייטינג כדי למשוך ספונסרים. אך בשל פציעות שנגרמו לו בעת החלקה על סקייטבורד נאלץ לוותר על קריירה זו. הוא מתגורר עם אמו בפלורידה. בשנת 2016 יצא סרט שבו ויטלי כיכב כשחקן ראשי יחד עם עוד 2 כוכבי מתיחות ביוטיוב. שמו של הסרט Natural Born Pranksters. מדיה וקבצים בנושא ויטלי זדורובצקי בוויקישיתוף אתר האינטרנט הרשמי של ויטלי זדורובצקי ויטלי זדורובצקי, ברשת החברתית פייסבוק ויטלי זדורובצקי, ברשת החברתית אקס (טוויטר) ויטלי זדורובצקי, ברשת החברתית אינסטגרם ויטלי זדורובצקי, סרטונים בערוץ היוטיוב הערוץ הרשמי של ויטלי זדורובצקי ביוטיוב
ציון גזית

ציון גזית אלוף-משנה במילואים בצה"ל, שירת כמפקד גדוד שקד וכמפקד עוצבת ברעם. עם גיוסו לצה"ל שובץ גזית בחטיבת גולני. בגולני עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה ופלוגה. בשנת 1982 פיקד גזית על פלוגת הנ"ט של חטיבת גולני. בשנים 1984–1986 שימש גזית כמפקד גדוד שקד והוביל אותו בעת הלחימה בדרום לבנון. לאחר מכן שימש גזית במספר תפקידי מטה ופיקוד. בשנים 1995–1996 פיקד על עוצבת ברעם והוביל את הלחימה בגזרה המערבית של דרום לבנון. גזית פרש מצה"ל בדרגת אל"ם. ציון גזית, באתר גדס"ר גולני. גדוד שקד, אתר חטיבת גבעתי. הנהלה, אתר עמותת "משמר אדמתי". ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
נמניה ניקוליץ' (כדורגלן מונטנגרי)

נמניה ניקוליץ' (במונטנגרית: Немања Николић; נולד ב-1 בינואר 1988) הוא כדורגלן מונטנגרי המשחק בעמדת הקשר בקולובארה ובנבחרת מונטנגרו. ניקוליץ' התחיל את הקריירה שלו במחלקת הנוער של OFK בלגרד. כאשר סיים את גיל הנוער נרכש על ידי הכוכב האדום בלגרד ומיד לאחר מכן הושאל לזלטיבור וודה ובהמשך חזר לליגה המונטנגרית כאשר הושאל לגרבאלי. בעונת 2008/2009 חזר לכוכב האדום, עמה זכה בגביע הסרבי. בעונה שלאחר מכן הושאל לספרטק סובוטיצה. בקיץ 2011 עזב באופן רשמי את הכוכב האדום וחזר למועדון נעוריו, OFK בלגרד, בו שיחק שנה וחצי. בינואר 2013 חתם ניקוליץ' בדינמו מינסק מליגת העל הבלארוסית, במדיה שיחק שנה וחצי וערך 74 הופעות בכל המסגרות, בהן כבש שמונה שערים. ביולי 2015 חתם בבאטה בוריסוב, עמה זכה באליפות בלארוס ובמדיה שיחק בשלב הבתים של ליגת האלופות. בסך הכל ערך 22 הופעות במדי הקבוצה בכל המסגרות, בהן כבש שלושה שערים. ב-3 בפברואר 2016 הגיע ניקוליץ' לישראל וחתם לעונה וחצי בקבוצת הפועל תל אביב. ארבעה ימים לאחר מכן כבר פתח בהרכב הקבוצה בדרבי מול מכבי תל אביב, במשחק שהסתיים בתיקו 1–1. ב-19 במרץ 2016 כבש לראשונה במדי הפועל תל אביב, כאשר הבקיע צמד שערים בניצחון החוץ 3–0 על הפועל כפר סבא במסגרת המחזור הראשון של הפלייאוף התחתון בליגת העל. בסך הכל כבש שלושה שערים והוסיף ארבעה בישולים בעשר הופעות ליגה עד תום העונה. באוגוסט 2016 האריך את חוזהו בקבוצה לשנתיים נוספות, ומונה לקפטן הקבוצה. ב-14 בדצמבר 2016, עקב בעיות כלכליות אליהם נקלע המועדון, שוחרר ניקוליץ' מהקבוצה. ב-10 בפברואר 2017 חתם בקבוצת ווז'דובאץ מליגת העל הסרבית. בנובמבר 2017 חזר לישראל וחתם בקבוצת הפועל רעננה. בינואר 2019 הוקפא לאחר החתמתו של מילוש זמאן, וב-23 במרץ 2019 חתם במינסק מליגת העל הבלארוסית. ביולי 2019 חזר ניקוליץ' לווז'דובאץ. בקיץ 2020 חתם בטולזה סיטי הבוסנית. ב-25 בינואר 2021, ניקוליץ' חתם בגריפצ'אר. ב-15 ביולי 2021 ניקוליץ' חתם בקולובארה. ב-12 באוגוסט 2009 ערך ניקוליץ' את הופעת הבכורה שלו בנבחרת מונטנגרו, בניצחון 2–1 נגד ויילס. במשחקי מוקדמות יורו 2016 ערך ניקוליץ' ארבע הופעות, ובמוקדמות מונדיאל 2018 שותף בשני משחקים. מדיה וקבצים בנושא נמניה ניקוליץ' בוויקישיתוף נמניה ניקוליץ', באתר ההתאחדות לכדורגל בישראל נמניה ניקוליץ', באתר Transfermarkt נמניה ניקוליץ', באתר Soccerway נמניה ניקוליץ', באתר WorldFootball.net נמניה ניקוליץ', באתר National Football Teams נמניה ניקוליץ', באתר FootballDatabase.eu מיכאל יוכין ועמית גולדשטיין‏, ההשתלבות של נמניה ניקוליץ' בהפועל תל אביב, באתר וואלה, 29 בפברואר 2016 עמית גולדשטיין‏, הפועל תל אביב: נמניה ניקוליץ' חתם לשנה וחצי, באתר וואלה, 3 בפברואר 2016 עמית גולדשטיין‏, הפועל תל אביב הודיעה: מרקו סימיץ' ונמניה ניקוליץ' שוחררו, באתר וואלה, 14 בדצמבר 2016 תום נחום, ‏רשמית: זמאן חתם והוצג ברעננה, ניקוליץ' הוקפא, באתר ONE‏, 16 בינואר 2019
אנטוניו מרשיץ'

אנטוניו מרשיץ' (בקרואטית: Antonio Mršić; נולד ב-5 ביוני 1987) הוא כדורגלן קרואטי המשחק באומרנייספור בעמדת הקשר. מרשיץ' התחיל את הקריירה שלו במחלקת הנוער של נ.ק. זאדאר. כאשר סיים את גיל הנוער עבר לולביט בנוקבאץ מהליגות הנמוכות במדינתו. כעבור שנה חתם באימוצקי מליגת המשנה בה אביו שימש כמאמן. לאחר שאביו עזב את המועדון לטובת פרימורץ ביאוגרד עזב מרשיץ' עמו. בקיץ 2009 חזר למועדון נעוריו בו שיחק במשך 4 עונות. בקיץ 2013 חתם בר.נ.ק. ספליט. ב-22 בינואר 2016 חתם לעונה וחצי בבני יהודה תל אביב שהיא הקבוצה הראשונה שלו מחוץ לקרואטיה. ב-31 בינואר 2018 מרשיץ' הושאל לבני סכנין עד לסיום העונה. ב-15 באוגוסט 2018 מרשיץ' שוחרר מבני יהודה וחתם בהפועל ראשון לציון. ב-30 ביולי 2019 חתם מרשיץ' במכבי אחי נצרת, אך כעבור שבוע חתם בבליקשירספור מהליגה הטורקית השנייה. ב-9 באוגוסט 2021 מרשיץ' חתם באומרנייספור. בקיץ 2023 חתם באאנדראכט אאלסט מהליגה הבלגית השנייה. בני יהודה תל אביב גביע המדינה: 2016/2017 מדיה וקבצים בנושא אנטוניו מרשיץ' בוויקישיתוף אנטוניו מרשיץ', באתר ההתאחדות לכדורגל בישראל אנטוניו מרשיץ', באתר Transfermarkt אנטוניו מרשיץ', באתר Soccerway אנטוניו מרשיץ', באתר FootballDatabase.eu רועי זריהן, ‏מתחזקת: מרשיץ' חתם לשנה וחצי בבני יהודה, באתר ערוץ הספורט, 22 בינואר 2016 דורון בן דור, ‏מרשיץ', אבידור, חטאב ואלקרינאווי חתמו בסכנין, באתר ONE‏, 31 בינואר 2018 עמית קרקו, ‏אנטוניו מרשיץ' חתם רשמית בהפועל ראשל"צ, באתר ONE‏, 15 באוגוסט 2018 לאומית: מכבי אחי נצרת צירפה את אנטוניו מרשיץ', באתר וואלה, 30 ביולי 2019 מערכת ONE, ‏הבריז לבנין ואחי נצרת: מרשיץ' חתם בקבוצה חדשה, באתר ONE‏, 8 באוגוסט 2019
מוטל סקציאר

מוטל סקציאר (ביידיש: מאָטל סאַקציער; 11 בינואר 1907–1987) היה משורר יידי. נולד בעיירה לאובה שבבסרביה. אביו, אברהם היה חייט. את חינוכו קיבל בתלמוד תורה ובגימנזיום בקישינב. בשנות העשרים הוא היה פועל בבוקרשט, שם גם פרסם לראשונה את שיריו בכתב עת יידיש ב-1928, כמו כן באותה שנה החל ללמוד בסמינר למורים בווינה. שנה לאחר מכן הוא עבר לפריז ועבד שם במפעל. ב-1931 הוא חזר לרומניה, שם השתתף בפעילותו של חוג ספרותי רומניה הצעירה שהתגבש סביב כתב העת הספרותי שטויבן בעריכתו של יעקב שטיינברג, חוץ מסקציאר עם החוג נמנו גם יעקב יקיר, הרץ ריבקין, יחיאל שרייבמן, הרש-ליב קז'בר, צבי צלמן ואחרים. בין 1934–1936 סקציאר היה מזכירו של שבועון ספרותי די וואך (שבוע) בעריכתו של משה אלטמן. ב-1936 בבוקרשט יצא לאור קובץ השירים הראשון שלו, דערפֿאַר. ב-1940 הוא עזב את רומניה ועבר לבסרביה שזה עתה סופחה לברית המועצות. הוא היה אחד המייסדים של התיאטרון היידי בקישינב. עם פרוץ מלחמת העולם השנייה הוא התפנה לאוזבקיסטן, יותר מאוחר גויס לצבא האדום ושירת במשך שנה בגדוד בניה. לאחר השחרור עבד כמזכיר הספרותי של התיאטרון של סידי טל. לאחר המלחמה עבר לצ'רנוביץ, יחד עם התיאטרון. ב-1949 נעצר יחד עם מספר סופרים יהודיים. הוא נשלח ל-10 שנות עבודות כפייה. שוחרר ב-1955, עבד בתור במאי תיאטרון בצ'רנוביץ וקישינב, המשיך את שיתוף הפעולה עם התיאטרון של סידי טל, בשביל תיאטרון זה כתב מחזה אין א גוטער שעה (בשעה טובה, 1959). החל מ-1961 פרסם את שיריו בסאוועטיש היימלאנד, שהיה לכתב העת היידי היחיד שיצא לאור בברית המועצות. ב-1972 קיבל אישור לעלות ובאותה שנה עשה כן. בארץ הוא פרסם את עבודותיו בדי גאלדענע קייט, ירושלימער אלמאנאך, ביי זיך וישראל שטימע. כמו כן במהלך שנות השבעים והשמונים פרסם מספר ספרים. סקציאר הלך לעולמו בתל אביב בשנת 1987. בנו הוא הפסל הישראלי ברוך סקציאר. דערפֿאַר, בוקרשט, 1936. מיט פֿאַרבאָטענעם בלײַער, תל אביב, 1977. שײַטער בײַם װעג, תל אביב, 1978. טױבן אױף אַנטענע, תל אביב, 1982. אַ שפּור אױפֿן װעג, תל אביב, 1986. מוטל סקציאר, במהדורת האינטרנט של האנציקלופדיה היהודית בשפה הרוסית (ברוסית) מאטל סאקציר (1907-1987), דף שער בספרייה הלאומית
DIS

DIS (ראשי תיבות של: Distributed Interactive Simulation) הוא שמו של סטנדרט של IEEE עבור סימולציות  זמן-אמת של הדמיית מלחמה ברמת פלטפורמות, עם ביזור על פני שרתים רבים הנמצאת בשימוש בעיקר בארגונים צבאיים ובמידה רבה גם בתחום חקר החלל והרפואה. DIS מוגדר כסטנדרט סימולציה בשימוש רשמי של משרד ההגנה האמריקאי (ה-DoD). HLA מימוש תקן (קוד פתוח) Open-DIS, באתר Sourceforge ערך זה הוא קצרמר בנושא צבא ובנושא רפואה. אתם מוזמנים לתרום לוויקיפדיה ולהרחיב אותו.
רחמים כהן

רחמים כהן (נולד ב-1960) שירת בצה"ל כמפקד גדוד 890 וכמפקד עוצבת הגולן. הורשע בהתנהגות שאינה הולמת והורד מדרגת אלוף-משנה לדרגת סרן. כהן התגייס לצה"ל, התנדב לצנחנים ושובץ בגדוד 202. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ומונה למפקד מחלקה. לאחר מכן שימש כמפקד פלוגה. הועלה לדרגת סא"ל לאחר שמונה למפקד גדוד 890 בין השנים 1993–1994. בהמשך שימש כחבר בוועדת חקירה לבדיקת אסון השריפה בוואדי סלוקי. בשנים 1997–1999 שימש כמפקד עוצבת הגולן בדרגת אל"ם. בשנת 1999 הועמד לדין והואשם בביצוע מעשים מגונים בארבע חיילות שהיו כפופות לו, וכן יוחסה לו עבירה של התנהגות שאינה הולמת. בשנת 2004, במסגרת עסקת טיעון, הוא הורשע בהתנהגות בלתי הולמת והורד לדרגת סרן. לאחר שחרורו מצה"ל עבד בחברת "סולתם מערכות". בשנת 2021 מונה לאיש השיווק של מתקן האימונים האזרחי של אלביט מערכות במחנה נחל שורק. דרגת אלוף-משנה נשללה הרשעה בהתנהגות שאינה הולמת עופר רגב והדס רגב-ירקוני, "890 לא חוזרים עד שמבצעים", פורת הוצאה לאור, מרץ 2009, עמוד 177 עמרי אסנהיים, אש צולבת, מעריב, כפי שהועלה באתר פרש. יוסי ועקנין, 20 שנה ליציאת צה"ל מלבנון: המורשת של קשר המח"ט שנפל במוצב גלגלית, Mynet העמק, 13 באפריל 2020 יניב קובוביץ, מח"ט שהורשע בפגיעה בחיילות והודח מצה"ל מועסק במתקן אימונים לחיילים, באתר הארץ, 19 ביוני 2022
הטובים לתקשורת

הטובים לתקשורת הוא מאמר שכתב אורי אורבך, והופיע בספטמבר 1987 (טבת תשמ"ז) בכתב העת "נקודה". המאמר פנה לצעירי הציונות הדתית ומטרתו הייתה לשכנעם להתגייס לשירות חובה בכלי התקשורת הצבאיים. במאמר הביע אורבך את השקפת עולמו על מעורבות הציונות הדתית בחברה הישראלית בכלל ובתקשורת הישראלית בפרט. המאמר נכתב על רקע התנגדותו של אורבך לתפיסה שרווחה בציונות דתית באותה עת, ולפיה בני המגזר האיכותיים ביותר מיועדים לשירות צבאי משמעותי ביחידות קרביות. אורבך טען כי אנשי המגזר הדתי-לאומי דרושים בתקשורת לא פחות מאשר בצבא הקרבי. כותרת המאמר היא פרפרזה על הסיסמה "הטובים לטיס". את המאמר פותח אורבך בפנייה לצעירי המגזר. בפנייתו הוא מתאר את התפיסה שהייתה מצויה אז במגזר, על-פיה אנשי המגזר צריכים לבצע את מעשיהם ללא התחשבות בשאר הציבור הישראלי[דרוש מקור]. הוא מלגלג על החינוך בישיבות-התיכוניות, שהוא מנותק מהמציאות ואינו מותאם למצב שהיה קיים אז. אורבך מתאר מצב, שבו המגזר הדתי-לאומי אינו מביע את דעתו בתקשורת למעשה הוא מנתק את דעותיו משאר הציבור הישראלי תוך ויתור ונתינת במה מלאה לחברה החילונית ולדעותיה. הוא הציג את חשיבות התפקידים שפעמים רבות מוצגים דווקא כשוליים בגופי התקשורת והתנגדות לתפיסה לפיה לשדרן ולעורך חשיבות נמוכה. הוא אף מדגים כיצד המראיין יכול להטות את השיחה על-פי תפיסת עולמו, והסביר כיצד ניתן לשנות את המצב שהיה קיים לדעתו בתקשורת ובו הציונות הדתית הייתה בעיקר מותקפת ומתגוננת, למצב שבו עיתונאים מהציונות הדתית יתקפו חבר הכנסת מהשמאל. בעיקר הוא מביא התנגדות לתפיסת השמאל ביחסו כלפי טרור ויחסים עם הפלסטינים וערביי ישראל. בהמשך מבקש אורבך ממחנכים ואנשי המגזר להעלות את המודעות לחשיבותה של העיתונות בכל תחומי החיים. אורבך מגדיר הסיבה שאין די דתיים לאומיים בתקשורת ב"פחד במה" ו"ביישנות". הוא קורא להם לפנות לעיתונים כחלוצים בתחום שיציגו את השקפת עולמם ללא חשש. למאמר הטובים לתקשורת השפעה מכוננת בציבור הדתי-לאומי. עיתונאים מהציונות הדתית, כמו עמית סגל, חנוך דאום ועוד, חשפו כי מאמר זה גרם להם לפנות לקריירה עיתונאית. מאז פרסום המאמר חל שינוי תודעתי באופי נוכחותה של הציונות הדתית, שהפכה מעורבת יותר בתקשורת הכללית. באוגוסט 2018 שרת המשפטים, איילת שקד חברת מפלגתו של אורבך במפלגת הבית היהודי, הקריאה מעל דוכן הכנסת את מאמרו של אורבך ופנתה לציבור החרדי בקריאה להצטרף ולהשתלב בכלי התקשורת הכללית. אורי אורבך, הטובים לתקשורת - המאמר המכונן של אורי אורבך, באתר nrg‏, 16 בפברואר 2015, פורסם במקור בשנת 1987 – מאמר של אורבך שפורסם במקור בכתב העת "נקודה", בו קרא לבני הציונות הדתית להצטרף לתקשורת הישראלית הכללית. דוד אברהם‏, "המפה התקשורתית לא הייתה דומה היום בלי אורבך", באתר וואלה, 16 בפברואר 2015 ערוץ הכנסת - איילת שקד ונאום הטובים לתקשורת של אורי אורבך ז"ל, 1.8.16, סרטון בערוץ "ערוץ כנסת", באתר יוטיוב (אורך: 13:04) דוד ורטהיים, ‏החזון של אורי אורבך הפך למציאות של תקשורת ימנית יותר משציפה, באתר גלובס, 27 בדצמבר 2019 אורי אורבך, דתי נורמלי: מבחר כתבים, ראשון לציון: ידיעות אחרונות ספרי חמד, 2018, עמ' 122 אורי אורבך, הטובים לתקשורת - המאמר המכונן של אורי אורבך, באתר nrg‏, 16 בפברואר 2015, פורסם במקור בשנת 1987 "ותודה גם על המאמר "הטובים לתקשורת", שבלעדיו, בעצם, איש מאיתנו לא היה פה" איתמר ב"ז, מוגדר כדרמטי, באתר העין השביעית, 17 בפברואר 2015 חגית רוזנבאום, טובעים בתקשורת, 28 ביוני 2018, ערוץ 7 אור יזרעאלי, ‏"הטובים לתקשורת" המהפכה של אורי אורבך טובה?, באתר "סרוגים", 10 בפברואר 2021
HLA

HLA (ראשי תיבות של: High-Level Architecture) הוא שמה של ארכיטקטורת ביזור סימולציה על פני מחשבים מרובים. בעזרת HLA, סימולציות ממוחשבות יכולות לבצע יחסי גומלין ביניהן, כמו להעביר מידע ולסנכרן פעולות, עם מחשבים אחרים, ללא תלות בפלטפורמה המרוחקת. אינטראקציה בין שתי פלטפורמות מבוצעת דרך שרת RTI (ראשי תיבות של Run-Time Infrastructure באנגלית). HLA הוא סטנדרט אינטר-אופרבילי לסימולציות מבוזרות ומשמש לאימון, ניתוח והנדסה בתחומים רבים, צבאיים ואזרחיים. הוא משמש סטנדרט ארכיטקטורי עבור סימולציות במשרד ההגנה האמריקאי (ה-DOD). HLA מורכב ממושגי היסוד הללו: Interface specification - מגדיר כיצד HLA מתקשרות עם שרת ה RTI. השרת מספק ספריית פיתוח וממשק (API) תואם Object model template או OMT - מגדיר איזה מידע מועבר בין סימולציות וכיצד הוא מועבר Rules - חוקים שהסימולציה חייבת לציית להם כדי לעמוד בכללי הסטנדרט Federate - ישות תומכת HLA Federation - מספר ישויות המקושרות על ידי RTI בעזרת OMT Object - אוסף מידע הנשלח בין ישויות Attribute - שדה מידע של Object Interaction - מאורע הנשלח בין ישויות Parameter - שדה מידע של Interaction DIS
גביע המדינה בכדורגל 1968/1969

גביע המדינה בכדורגל 1968/1969 הייתה התחרות ה-31 מאז היווסדה וה-16 לאחר קום מדינת ישראל. המשחקים החלו ב-14 בספטמבר 1968 והסתיימו ב-25 ביוני 1969. הכח מכבי רמת גן ניצחה במשחק הגמר ובכך זכתה בגביע הראשון שלה. בשלב המוקדם השתתפו קבוצות של ליגה ג'. בסיבוב החמישי לתחרות הצטרפו קבוצות של ליגה לאומית. הקבוצה שאירחה את המשחק במגרשה הביתי צוינה כראשונה בכל זוג. לאחר הארכה התוצאה הייתה 2:2 המשחק הופסק בדקה ה-15. לאחר הבקעת שער על ידי הפועל החלה מהומה שלאחרי המשחק לא חודש. הוחלט להניק להפועל חיפה ניצחון טכני. לאחר הארכה התוצאה הייתה 1:1. הערה: הקבוצה שיחקה בליגת משנה.
לניאדו (פירושונים)

לניאדו הוא שם משפחה יהודי-ספרדי שפירושו "שעיר". האם התכוונתם ל... בית החולים לניאדו – בית חולים בעיר נתניה אלפונס לניאדו ויעקב אברהם לניאדו - שני אחים יהודים, בנקאים, ילידי סוריה, שבית החולים קרוי על שמם אבשלום לניאדו – מרצה בכיר בחוג להיסטוריה כללית באוניברסיטת תל אביב לוסט לניאדו – עיתונאית וסופרת יהודייה אמריקאית עזרא לניאדו – ראש מועצת טירת כרמל בשנות ה-50 וה-60 של המאה ה-20 שמואל לאנייאדו – פרשן מקרא וראש הרבנים בארם צובא במאות ה-16 וה-17 רפאל שלמה לניאדו (1793) – רב בארם צובא, נכד של נין של הרב שמואל לאנייאדו אפרים לניאדו – האחרון לשושלת רבני משפחת לניאדו שכיהנו כרבני ארם צובא רפאל שלמה לניאדו (1876–1925) – רב בישראל, נצר למשפחת לניאדו Syrian and Sephardic Surnames, Sephardic Genealogical Journeys (באנגלית)